Ilona Viklande

Ilona Viklande (; dzimusi Maire-Ilona Pēbo (); ) ir igauņu izcelsmes zviedru māksliniece un ilustratore.

 Biogrāfija 
Dzimusi 1930. gada 5. februārī Igaunijas pilsētā Tartu, būvinženiera Maksa Pēbo un mākslas skolas Pallas absolventes, mākslinieces Vidas Pēbo-Juses ģimenē. Pēc šķiršanās no vīra Ilonas māte 1939. gadā devās studēt uz Itāliju, pēc tam pilnveidojās Budapeštas Mākslas akadēmijā, 1948. gadā apmetās Lielbritānijā, kur pie viņas viesojās pieaugusī meita.Dzimusi zīmēt. vietnē Opleht.ee  Ilona bērnību pavadīja Hāpsalu, kur 1939.-1944. gadā mācījās Hāpsalu 1. pamatskolā, bet 1944. gadā kopā ar bēgļiem no Sarkanās armijas nonāca Zviedrijā.

Zviedrijā Ilona Viklande dzīvoja pie tantes, kura pirms kara bija imigrējusi no Igaunijas un Stokholmā strādāja par mākslinieci. Ilona sekoja viņas pēdās un mācījās mākslas skolā. Divdesmit gadu vecumā Ilona tikās (izdevniecībā "Raben and Shegren") ar Astridu Lindgrēnu, kurai patika viņas darbi, un šī tikšanās bija viņu ilgās sadarbības sākums. Pirmā Ilonas Viklandes oficiāli ilustrētā grāmata bija Lindgrēnas "Mio, mans Mio", kas tika izdota 1954. gadā. Viklande ir zīmējusi arī Annas Marijas Falkas, Rozas Lagerkrancas, Edītes Unnerštades un citu autoru bērnu grāmatu ilustrācijas.

1951. gadā Ilona apprecējās ar jūrnieku; ģimenē piedzima četras meitas. Viklande dzīvo Stokholmā.

 Apbalvojumi un pagodinājumi 
 Baltās Zvaigznes ordenis, 3. šķira (Igaunija, 2001)
 Zelta medaļa "Illis quorum" (Zviedrija, 2002)
 2009. gada 1. jūlijā Hāpsalu reģionālajā muzejā tika atklāts Ilonai Viklandei veltīts tematiskais centrs "Ilonas brīnumzeme".Igaunija — Hāpsala — Ilonas Brīnumzeme, Lēnemā muzejs

 Latviešu valodā iznākušās Astridas Lindgrēnas grāmatas ar Ilonas Viklandes ilustrācijām 








 Atsauces 

 Ārējās saites 
 Weitere Informationen zu Ilon Wikland auf KinderundJugendmedien.de 
 Выставка картин Илон Викланд в Картинной галерее г. Красноармейска Московской обл. 

Kategorija:1930. gadā dzimušie
Kategorija:Tartu dzimušie
Kategorija:Zviedrijas mākslinieki
Kategorija:Igauņu mākslinieki